
PROJEKTS uz 07.09.2026.

vēlamais datums izskatīšanai: [FK] 16.09.2026.
domē: 24.09.2026.
sagatavotājs: Guna Cielava
ziņotājs: Edvīns Šēpers

	LĒMUMS	
Ādažos, Ādažu novadā
				
2026. gada 24. septembrī					Nr.«DOKREGNUMURS»	


[bookmark: _Hlk64012881]Par pašvaldības būves Tallinas šosejā 66, Baltezerā, nosacītās cenas apstiprināšanu
 
Ādažu novada pašvaldības dome izskatīja Pašvaldības mantas iznomāšanas un atsavināšanas komisijas (turpmāk – Komisija) 31.08.2026. sēdes protokolu Nr. ĀNP/1-7-14-2/26/34, un, izvērtējot pašvaldības rīcībā esošo informāciju, kā arī ar lietu saistītos apstākļus, konstatēja:
1. Ar domes 30.07.2026. lēmumu Nr. 288 “Par pašvaldības būves Tallinas šosejā 66, Baltezerā atsavināšanu zemes īpašniekam” (turpmāk – Lēmums) tika atļauts atsavināt pašvaldībai piederošo ēku (būvju) nekustamo īpašumu (kadastra Nr. 8044 513 0012), kura sastāvā ietilpst būve - šķūnis (kadastra apzīmējums 8044 013 0276 002) ar adresi: Tallinas šoseja 66, Baltezers, Ādažu pag., Ādažu nov. (turpmāk – Īpašums), nosakot tā pārdošanu par brīvu cenu zemesgrāmatā ierakstītas zemes vienības ar kadastra apzīmējumu 8044 013 0575 īpašniekam. 
2. Pašvaldības Centrālās pārvaldes Nekustamā īpašuma nodaļa organizēja Īpašuma tirgus vērtības noteikšanu, pieaicinot sertificētu vērtētāju.
3. [bookmark: _Hlk72840622]Komisija saņēma SIA „Vindeks”, reģ. Nr. 40003562948, atzinumu (reģistrēts pašvaldībā 31.08.2026. ar Nr. ĀNP/1-11-1/26/5086) par Īpašuma – apbūves Ādažu novada Ādažu pagasta Baltezerā, Tallinas šosejā 66, novērtējumu (turpmāk - Vērtējums). Īpašuma tirgus vērtība 24.08.2026. ir 2 900,00 euro.
4. Vērtējumā izmantota tirgus (salīdzināmo darījumu) pieeja. Vērtējums ir veikts saskaņā ar Latvijas Īpašuma vērtēšanas standartiem LVS 401:2013.
5. Komisija noteica Īpašuma nosacīto cenu 2 900,00 euro, kas ir identiska Vērtējumā noteiktajai Īpašuma tirgus vērtībai.
6. Īpašums tiek pārdots ar visu, kas tajā atrodas pārdošanas brīdī.
7. Publiskas personas mantas atsavināšanas likuma (turpmāk – Likums) 1. panta 6. punkts nosaka, ka nosacītā cena ir nekustamā īpašuma vērtība, kas noteikta atbilstoši Standartizācijas likumā paredzētajā kārtībā apstiprinātajiem īpašuma vērtēšanas standartiem. Likuma 8. panta otrā daļa nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, trešā daļa paredz, ka nekustamā īpašuma novērtēšanas komisijas sastāvu un mantas nosacīto cenu apstiprina institūcija, kura saskaņā ar šā panta pirmo un otro daļu organizē nekustamā īpašuma novērtēšanu, bet sestā un septītā daļa nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus un nosacīto cenu atbilstoši mantas vērtībai nosaka mantas novērtēšanas komisija. Likuma 44.1 panta pirmā daļa cita noteic, ka atvasinātas publiskas personas lēmējinstitūcija mēneša laikā pēc nosacītās cenas apstiprināšanas nosūta personai, kurai ir apbūvēta zemesgabala pirmpirkuma tiesības, atsavināšanas paziņojumu.
Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 4. panta ceturtās daļas pirmo punktu, 8. panta trešo daļu, 37. panta pirmās daļas 4. punktu, 44.1 panta pirmo un otro daļu, pašvaldības domes 30.07.2026. lēmumu Nr. 288 “Par pašvaldības būves Tallinas šosejā 66, Baltezerā atsavināšanu zemes īpašniekam”, Pašvaldības mantas iznomāšanas un atsavināšanas komisijas 31.08.2026. sēdes protokolu Nr. ĀNP/1-7-14-2/26/34, domes Finanšu komitejas 16.09.2026. atzinumu, Ādažu novada pašvaldības dome
NOLEMJ:
1. Apstiprināt atsavināšanai nodotā Ādažu novada pašvaldības nekustamā īpašuma ar kadastra numuru 8044 513 0012, sastāvā ietilpstošas būves ar kadastra apzīmējumu 8044 013 0276 002 un ar adresi: Tallinas šoseja 66, Baltezers, Ādažu pag., Ādažu nov., nosacīto cenu – 2 900,00 euro (divi tūkstoši deviņi simti eiro, 00 centi).
2. Pašvaldības mantas iznomāšanas un atsavināšanas komisijai organizēt 1. punktā noteiktā ēku (būvju) nekustamā īpašuma pārdošanu par brīvu cenu, nosūtot atsavināšanas paziņojumu zemesgrāmatā ierakstītas zemes vienības ar kadastra apzīmējumu 8044 013 0575 īpašniekam [..].
3. Centrālās pārvaldes Nekustamā īpašuma nodaļai:
3.1. sagatavot atsavināšanas paziņojumu, paredzot [..] iespēju slēgt gan pirkuma līgumu ar tūlītēju pirkuma maksas samaksu, gan nomaksas pirkuma līgumu, nosakot, ka īpašuma tiesības uz nekustamo īpašumu pāriet pircējam pēc pilnīgas pirkuma maksas samaksas;
3.2. veikt īpašuma tiesības pārejas noformēšanu zemesgrāmatā no pašvaldības uz [..] vārda.
4. Centrālās pārvaldes Juridiskajai un iepirkumu nodaļai divu nedēļu laikā pēc atbildes uz atsavināšanas paziņojumu saņemšanas, sagatavot pirkuma līguma projektu un organizēt tā parakstīšanu.
5. Domes priekšsēdētājam parakstīt 4. punktā noteikto līgumu.
6. Pašvaldības izpilddirektora vietniecei veikt lēmuma izpildes kontroli.



Pašvaldības domes priekšsēdētājs							G. Miglāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
_________________________
Izsniegt norakstus:
Pašvaldības mantas iznomāšanas un atsavināšanas komisijai, NĪN, JIN, IDRV, [..]

Cielava, t. 27343916

